Chhath Songs : सूर्य उपासना का पर्व छठ हर्षोल्लास के साथ मनाया जा रहा है। व्रत करने वाले मां छठी मैया की भक्ति में लीन हो गए हैं। गीत और संगीत के माध्यम से भी पूजा-अर्चना कर रहे हैं। आज 13 नवंबर को नदी, तलाब, नहरों के किनारे भगवान भास्कर को अर्घ्य देंगे। इस व्रत को करने में बेहत पवित्रता बरती जाती है। चार दिनों तक चलने वाला यह व्रत 11 नवंबर को नहाय खाय से शुरू हुआ और 14 नवंबर को उगते हुए सूर्य अर्घ्य तक चलेगा। इस भक्ति में गीत संगीत चार चांद लगा रहा है। लोग भक्ति भाव में डूब हुए हैं। तृप्ति शाक्या, छैला बिहारी और अनुराधा पौडवाल के मधुर गीत सुनने के लिए नीचे वीडियो देखें। जहां तक छठ पर्व की बात है तो ये कार्तिक मास में दिवाली के 6 दिन बाद मनाया जाने वाला पर्व है। छठ पूजा के दौरान घरों में छठी मैया के गीत गाए जाते हैं।
छठ का व्रत करना काफी मुश्किल होता है इसलिए इसे महाव्रत भी कहा जाता है। इस दिन छठी देवी की पूजा की जाती है। छठ देवी सूर्य की बहन हैं लेकिन छठ व्रत कथा के अनुसार छठ देवी ईश्वर की पुत्री देवसेना बताई गई हैं। छठ माता संतान प्रदान करती हैं। इस पर्व से योग्य संतान पैदा होती है।
छठ पूजा के दौरान लोग उपवास रखकर छठ देवी की पूजा करते हैं और कमर तक पानी में खड़े होकर उगते हुए सूर्य को अर्घ्य देते है। छठ पूजा का पर्व लोग भगवान सूर्य से अपने परिवार की सफलता और खुशियों की कामना करने के लिए करते है। कहीं-कहीं इस त्योहार को छठ पूजा, डाला छठ, डाला पूजा, सूर्य षष्ठी से भी जाना जाता है।